Source: http://www.europarl.europa.eu/sides/getDoc.do?type=REPORT&reference=A7-2011-0017&language=RO
Timestamp: 2013-06-20 07:09:59+00:00

Document:
RAPORT referitor la propunerea de regulament al Parlamentului European şi al Consiliului de modificare a Regulamentului (CE) nr. 861/2006 al Consiliului din 22 mai 2006 de stabilire a măsurilor financiare comunitare privind punerea în aplicare a politicii comune în domeniul pescuitului şi în domeniul dreptului mării - A7-0017/2011
Procedură : 2010/0080(COD)Stadiile documentului în şedinţăStadii ale documentului :
A7-0017/2011Texte depuse :
192k 259k
31 ianuarie 2011PE 443.044v01-00 A7-0017/2011
referitor la propunerea de regulament al Parlamentului European şi al Consiliului de modificare a Regulamentului (CE) nr. 861/2006 al Consiliului din 22 mai 2006 de stabilire a măsurilor financiare comunitare privind punerea în aplicare a politicii comune în domeniul pescuitului şi în domeniul dreptului mării
AMENDAMENTE001-010
referitoare la propunerea de regulament al Parlamentului European şi al Consiliului de modificare a Regulamentului (CE) nr. 861/2006 al Consiliului din 22 mai 2006 de stabilire a măsurilor financiare comunitare privind punerea în aplicare a politicii comune în domeniul pescuitului şi în domeniul dreptului mării
– având în vedere propunerea Comisiei prezentată Parlamentului European şi Consiliului (COM(2010)0145),
– având în vedere articolul 294 alineatul (2) şi articolul 43 din Tratatul privind funcţionarea Uniunii Europene, în temeiul cărora propunerea a fost prezentată de către Comisie (C7-0107/2010),
– având în vedere contribuţiile prezentate de Adunarea Republicii Portugalia şi de senatul Italiei cu privire la proiectul de act legislativ,
– având în vedere avizul Comitetului Economic şi Social European(1),
– având în vedere raportul Comisiei pentru pescuit (A7-0017/2011),
3. încredinţează Preşedintelui sarcina de a transmite Consiliului şi Comisiei, precum şi parlamentelor naţionale, poziţia Parlamentului.
(17a) Termenii utilizaţi în Regulamentul (CE) nr. 861/2006 trebuie adaptaţi la Tratatul privind Uniunea Europeană şi la Tratatul privind funcţionarea Uniunii Europene, care au intrat în vigoare la 1 decembrie 2009.
Articolul 1 – punctul 2a (nou) Regulamentul (CE) nr. 861/2006
Articolul 3 – litera ba (nouă)
2a. La articolul 3 se adaugă următoarea literă:
„(ba) protejarea activităţilor de pescuit de coastă, în paralel cu dezvoltarea pescuitului industrial;”
Articolul 1 – punctul 3 Regulamentul (CE) nr. 861/2006
Articolul 5 Textul propus de Comisie
Măsurile financiare comunitare menţionate la articolele 9, 10 şi 11 contribuie la obiectivul de îmbunătăţire a colectării, gestionării şi utilizării datelor şi a consultanţei ştiinţifice privind starea resurselor, nivelul de pescuit şi impactul pe care îl are pescuitul asupra resurselor şi ecosistemului marin şi asupra performanţei industriei pescuitului, în interiorul şi în afara apelor comunitare, prin acordarea de sprijin financiar statelor membre pentru a constitui seturi multianuale de date agregate şi colectate pe baze ştiinţifice, care înglobează informaţii biologice, tehnice, ecologice şi economice.”
Măsurile financiare comunitare menţionate la articolele 9, 10 şi 11 contribuie la obiectivul de îmbunătăţire a colectării, gestionării şi utilizării datelor şi a consultanţei ştiinţifice privind starea resurselor, nivelul de pescuit şi impactul pe care îl are pescuitul asupra resurselor şi ecosistemului marin, asupra nivelului de dependenţă comercială de piaţa produselor pescăreşti şi de acvacultură a Uniunii şi asupra performanţei industriei pescuitului, în interiorul şi în afara apelor comunitare, prin acordarea de sprijin financiar statelor membre pentru a constitui seturi multianuale de date agregate şi colectate pe baze ştiinţifice, care înglobează informaţii biologice, tehnice, ecologice şi economice.”
Articolul 8 – litera a – punctul i
„(i) investiţii, legate de activităţile de control desfăşurate de organismele administrative sau de sectorul privat, în:
„(i) investiţii, legate de activităţile de control desfăşurate de autorităţile naţionale competente, de organismele administrative sau de sectorul privat, în:
- achiziţionarea şi instalarea de tehnologii, inclusiv hardware şi software, sisteme de detectare a navelor (VDS) şi reţele IT care să permită colectarea, gestionarea, validarea, analizarea datelor, dezvoltarea unor metode de eşantionare a datelor şi schimbul de date referitoare la pescuit;
- achiziţionarea şi/sau dezvoltarea şi instalarea de tehnologii, inclusiv hardware şi software, sisteme de detectare a navelor (VDS), reţele IT care să facă posibilă colectarea, gestionarea, validarea, analizarea datelor, dezvoltarea unor metode de eşantionare a datelor şi schimbul de date referitoare la pescuit, precum şi crearea de site-uri internet legate de controlul pescuitului;
- achiziţionarea şi instalarea componentelor necesare pentru a se asigura transmiterea de date dinspre cei implicaţi în pescuit şi în comercializarea produselor pescăreşti spre autorităţile relevante comunitare şi ale statelor membre, inclusiv a componentelor necesare pentru sistemele electronice de înregistrare şi raportare (ERS), sistemele de monitorizare a navelor (VMS) şi sistemele de identificare automată (AIS);
- achiziţionarea şi/sau dezvoltarea şi instalarea componentelor necesare pentru a se asigura transmiterea de date dinspre cei implicaţi în pescuit şi în comercializarea produselor pescăreşti spre autorităţile relevante comunitare şi ale statelor membre, inclusiv a componentelor necesare pentru sistemele electronice de înregistrare şi raportare (ERS), sistemele de monitorizare a navelor (VMS) şi sistemele de identificare automată (AIS);
- implementarea programelor dedicate schimbului de date şi analizei de date între statele membre;
- achiziţionarea şi modernizarea mijloacelor de control;”
- achiziţionarea şi/sau dezvoltarea şi modernizarea mijloacelor de control;”
„(iii) punerea în aplicare a unor proiecte pilot referitoare la controlul pescuitului, inclusiv dezvoltarea unor site-uri de internet referitoare la control;”
„(iii) punerea în aplicare a unor proiecte pilot referitoare la controlul pescuitului;”
Măsuri în domeniul colectării, gestionării şi utilizării datelor de bază
În domeniul colectării, gestionării şi utilizării datelor, sunt eligibile pentru sprijin financiar comunitar în cadrul programelor naţionale multianuale următoarele cheltuieli:
(a) cheltuielile efectuate în vederea colectării de date biologice, tehnice, ecologice şi socio-economice privind pescuitul comercial şi recreativ, inclusiv eşantionarea, monitorizarea pe mare şi studiile de cercetare, şi a colectării de date socio-economice în industria acvaculturii şi procesării, în conformitate cu programul comunitar multianual;
(a) cheltuielile efectuate în vederea colectării de date biologice, tehnice, ecologice şi socio-economice privind pescuitul comercial şi recreativ, inclusiv eşantionarea, monitorizarea pe mare şi studiile de cercetare, şi a colectării de date referitoare la mediu şi socio-economice în industria acvaculturii şi procesării, în conformitate cu programul comunitar multianual;
(b) cheltuielile efectuate pentru măsuri legate de gestionarea, dezvoltarea, îmbunătăţirea şi exploatarea datelor menţionate la litera (a);
(c) cheltuielile efectuate pentru măsuri legate de utilizarea datelor menţionate la litera (a), precum estimări ale parametrilor biologici, producerea de seturi de date pentru analiză ştiinţifică şi consultanţă;
(d) cheltuielile efectuate pentru participarea la reuniunile de coordonare regională, la reuniunile ştiinţifice relevante ale organizaţiilor regionale de gestionare a pescuitului în cadrul cărora Comunitatea este parte contractantă sau observator şi la reuniunile organismelor internaţionale responsabile cu acordarea de consultanţă ştiinţifică.”
Întrucât se consideră că importanţa sectorului acvaculturii este din ce în ce mai mare şi că acesta oferă oportunităţi pentru dezvoltarea, colectarea, gestionarea şi utilizarea datelor, acordurile ar trebui să se aplice atât datelor de bază referitoare la mediu, cât şi datelor socio-economice. Amendamentul 7
Articolul 1 – punctul 9 – litera ca (nouă)
Articolul 12 – litera d – punctul ii
(ca) la litera (d), punctul (ii) se înlocuieşte cu următorul text:
“(ii) acordarea unui acces foarte larg la datele şi materialele explicative privind, în special, propunerile Comisiei, prin dezvoltarea [...] de site-uri internet ale serviciilor relevante ale Comisiei, şi elaborarea unei publicaţii periodice, precum şi organizarea de seminarii de informare şi de formare pentru formatorii de opinie.”
Articolul 1 – punctul 14 – litera a Regulamentul (CE) nr. 861/2006
Articolul 20 – alineatul 1 – paragraful 1
„(1) Cererile statelor membre privind măsurile financiare comunitare trebuie înaintate Comisiei până la data de 31 octombrie a anului care precede anul de aplicare în cauză.”
„(1) Cererile statelor membre privind măsurile financiare comunitare trebuie înaintate Comisiei până la data de 15 noiembrie a anului care precede anul de aplicare în cauză.
Contribuţia financiară comunitară la cheltuielile efectuate de statele membre pentru colectarea, gestionarea şi utilizarea datelor de bază din domeniul pescuitului menţionate la articolul 9 se acordă în conformitate cu procedurile prevăzute în prezenta secţiune.
Contribuţia financiară comunitară la cheltuielile efectuate de statele membre pentru colectarea, gestionarea şi utilizarea datelor de bază menţionate la articolul 9 se acordă în conformitate cu procedurile prevăzute în prezenta secţiune.
Prin derogare de la articolul 32 din prezentul regulament, articolul 3 a doua liniuţă şi articolele 4 şi 6 din Decizia 2000/439/CE, precum şi anexa la decizia menţionată continuă să se aplice programelor naţionale din domeniul colectării şi gestionării datelor pentru anii 2007 şi 2008.”
Prin derogare de la articolul 32 din prezentul regulament, dispoziţiile articolului 3 a doua liniuţă şi ale articolelor 4 şi 6 din Decizia 2000/439/CE, precum şi anexa la aceasta, aplicabile la 31 decembrie 2006, se aplică prin analogie programelor naţionale de colectare şi gestionare a datelor pentru anii 2007 şi 2008.”
Avizul din 15 iulie 2010, nepublicat încă în Jurnalul Oficial.
Regulamentul (CE) nr. 861/2006 de stabilire a măsurilor financiare comunitare privind punerea în aplicare a politicii comune în domeniul pescuitului şi în domeniul dreptului mării reprezintă un instrument important de finanţare al UE în sectorul pescuitului şi unul dintre cele două mijloace principale utilizate pentru a pune în aplicare PCP, cel de-al doilea fiind Fondul european pentru pescuit (FEP). Acesta asigură finanţare în următoarele domenii: relaţii internaţionale, guvernanţă, colectarea datelor, consiliere ştiinţifică şi sisteme de control şi punere în aplicare a PCP.
În ceea ce priveşte fiecare domeniu de activitate, prezentul regulament se aplică complementar cu alte regulamente sau decizii. Anumite elemente ale legislaţiei conexe s-au schimbat de la adoptarea Regulamentului (CE) nr. 861/2006, care trebuie modificat în consecinţă pentru a se asigura coerenţa între toate elementele în cadrul legislativ.
De asemenea, Comisia vizează clarificarea domeniului de aplicare a unora dintre măsurile finanţate şi îmbunătăţirea formulării anumitor articole. În plus, aceasta consideră, pe baza experienţei, că ar trebui operate o serie de modificări minore pentru a permite adaptarea mai eficientă a dispoziţiilor regulamentului în funcţie de nevoile reale.
Raportorul acceptă motivele revizuirii regulamentului şi consideră că, în general, modificările propuse de Comisie respectă obiectivele prezentate mai sus.
În ciuda proporţiilor limitate ale revizuirii propuse, care nu modifică în mod esenţial obiectivele şi structura Regulamentului (CE) nr. 821/2006, raportorul consideră potrivită depunerea unor amendamente suplimentare, care, deşi sunt limitate la anumite puncte, ar putea contribui la armonizarea legislaţiei cu tendinţele recente din cadrul sectorului şi cu evoluţiile sale viitoare.
Mai exact, este din ce în ce mai evident la nivel general faptul că gestionarea pescuitului trebuie să se bazeze pe informaţii ştiinţifice de ultimă oră referitoare la stadiul în care se află stocurile. Aceasta este o condiţie indispensabilă pentru dezvoltarea sustenabilă a sectorului pescuitului. Prin urmare, raportorul consideră că ar trebui să fie permisă creşterea ratelor de co-finanţare stabilite în domeniul colectării, gestionării şi utilizării datelor de bază, iar limita maximă propusă de 75% ar trebui să se aplice, de asemenea, colectării, gestionării şi utilizării datelor suplimentare.
Întrucât se consideră că importanţa sectorului acvaculturii este din ce în ce mai mare – dovadă fiind raportul prezentat, dezbătut şi adoptat recent referitor la „un nou impuls pentru strategia de dezvoltare durabilă a acvaculturii europene” – şi că acesta oferă oportunităţi realiste pentru dezvoltare (care privesc şi alte activităţi conexe), acordurile referitoare la colectarea, gestionarea şi utilizarea relevantă a datelor ar trebui să se aplice atât datelor referitoare la mediu, cât şi datelor socio-economice. Monitorizarea şi supravegherea mediului şi a condiţiilor de sănătate ar putea fi desfăşurate în mod corespunzător, contribuind astfel la sporirea sustenabilităţii sectorului.
În ceea ce priveşte controlul, în momentul de faţă importanţa acestuia pentru viitorul şi sustenabilitatea sectorului pescuitului şi ca mijloc de promovare a unei culturi a respectării normelor este cu siguranţă cunoscută într-o mai mare măsură. Statele membre şi autorităţile de control ale acestora joacă, şi trebuie să continue să joace, un rol central în procesul de supravegherea şi aplicare a măsurilor de control în apele lor teritoriale. Aceasta reprezintă o modalitate cheie de a asigura respectarea normelor şi a stocurilor. Activitatea în acest domeniu trebuie să se bazeze din ce în ce mai mult pe noile tehnologii. Pentru a fi realizată în mod eficient, statele membre trebuie să obţină sau să fie capabile să dezvolte şi să modernizeze tehnologiile disponibile. Investiţiile necesare nu înseamnă în mod invariabil, sau inevitabil, că operarea sistemelor de control va fi mai costisitoare. Dimpotrivă, este posibil ca operarea acestora să fie mai eficace, iar costurile mai mici.
Amendamentele la Regulamentul (CE) nr. 861/2006 care urmează a fi depuse ar trebui să permită creşterea ratelor de co-finanţare menţionate şi în acest domeniu. Se propune, prin urmare, ca rata de co-finanţare maximă să fie de 75%, iar Comisia ar trebui să aibă în continuare posibilitatea de a finanţa anumite măsuri utilizând rate mai ridicate, exercitându-şi astfel competenţele ce i-au fost conferite.
Modificarea Regulamentului (CE) nr. 861/2006 al Consiliului din 22 mai 2006 de stabilire a măsurilor financiare comunitare privind punerea în aplicare a politicii comune în domeniul pescuitului şi în domeniul dreptului mării
Ultima actualizare: 24 februarie 2011Notă juridică

References: articolul 294
 articolul 43

Articolul 1

Articolul 3
 articolul 3

Articolul 1

Articolul 5

Articolul 8

Articolul 1

Articolul 12

Articolul 1

Articolul 20
 articolul 9
 articolul 9
 articolul 32
 articolul 3
 articolul 32